

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL ŠILALĖS RAJONO SAVIVALDYBĖS ADMINISTRACIJOS LYGIŲ GALIMYBIŲ POLITIKOS IR JOS ĮGYVENDINIMO TVARKOS APRAŠO PATVIRTINIMO

2025 m. vasario 28 d. Nr. DĮV-94

Šilalė

Vadovaudamasis Lietuvos Respublikos darbo kodekso 26 straipsnio 6 dalimi, Lietuvos Respublikos lygių galimybių įstatymo 5 straipsnio 1 dalies 2 punktu, Lietuvos Respublikos vietos savivaldos įstatymo 34 straipsnio 6 dalies 2 punktu, atsižvelgdamas į Šilalės rajono savivaldybės darbo tarybos 2025 m. vasario 4 d. raštą Nr. DTS-1 „Dėl Šilalės rajono savivaldybės administracijos lygių galimybių politikos ir įgyvendinimo tvarkos aprašo projekto derinimo“:

1. Tvirtinu Šilalės rajono savivaldybės administracijos lygių galimybių politikos ir jos įgyvendinimo tvarkos aprašą (pridedama).

 2. Įpareigoju su Šilalės rajono savivaldybės administracijos Lygių galimybių politikos ir jos įgyvendinimo tvarkos aprašu supažindinti per Šilalės rajono savivaldybės administracijos (toliau – Administracija) dokumentų valdymo sistemą „Kontora“ arba pasirašytinai:

* 1. Danutę Ringienę, Administracijos Veiklos administravimo skyriaus dokumentų tvarkytoją, Administracijos skyrių vedėjus, valstybės tarnautojus, darbuotojus, neįeinančius į struktūrinius padalinius, seniūnijų seniūnus;
	2. Administracijos skyrių vedėjus ir seniūnijų seniūnus – savo skyrių, seniūnijų darbuotojus.

3. Pripažįstu netekusiu galios Administracijos direktoriaus 2017 m. spalio 19 d. įsakymą Nr. DĮV-1424 „Dėl Šilalės rajono savivaldybės administracijos lygių galimybių politikos ir jos įgyvendinimo tvarkos aprašo patvirtinimo“.

4. Pavedu paskelbti šį įsakymą Teisės aktų registre ir Šilalės rajono savivaldybės interneto svetainėje [www.silale.lt](http://www.silale.lt).

Administracijos direktorius Andrius Jančauskas